Diari Oficial de la Generalitat Valenciana


Sumari del DOGV 8756, del 06-03-2020 (2020/2160)

RESOLUCIÓ de 4 de març de 2020, del conseller d'Hisenda i Model Econòmic, per la qual es proveeix, pel sistema de lliure designació, el lloc de treball anunciat en la convocatòria 14/2020, de 30 de gener de 2020.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2160


Data del document
:   04-03-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * funcionari

RESOLUCIÓ de 4 de març de 2020, del conseller d'Hisenda i Model Econòmic, per la qual es proveeix, pel sistema de lliure designació, el lloc de treball anunciat en la convocatòria 14/2020, de 30 de gener de 2020. [2020/2160]  
Vists els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió el lloc de treball 21868, corresponent a la convocatòria 14/2020, de 30 de gener, de 2020 (DOGV 8734, 06.02.2020), pel procediment de lliure designació.  
  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i amb la competència que m'atribueix l'apartat tercer de l'esmentat article 102 de la Llei 10/2010, resolc:  
  
1. Excloure M. Julia Martín Bermúdez, amb DNI \*\*\*5791, del procediment per a la provisió corresponent a la convocatòria 14/2020, de 30 de gener, de 2020, pel procediment de lliure designació, per no estar el lloc obert a altres administracions públiques.  
2. Nomenar Eduardo José Castillo López, amb NRP \*\*\*4923\*P0, funcionari del cos C1 01 cap secretaria director/a general, lloc 21435, grup C1/C2, complement de destinació nivell 16 i complement específic E032.  
Els motius per a considerar més idònia per a l'acompliment del lloc la persona nomenada, són preferentment la seua aptitud professional posada de manifest en els mèrits al·legats en el seu currículum, així com la seua experiència professional, la seua formació i el coneixement de l'estructura, organització i funcionament de la Conselleria d'Hisenda i Model Econòmic.  
El cessament en l'actual lloc de treball es produirà d'ofici el dia en què es publique la present resolució. La presa de possessió en la nova destinació es produirà l'endemà del cessament.  
  
Contra la present resolució, que posa fi a la via administrativa, es podrà interposar, potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació o bé recurs contenciós administratiu davant Jutjat Contenciós Administratiu de València, o davant del jutjat contenciós administratiu de la circumscripció on tinga el demandant el domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 4 de març de 2020.- El conseller d'Hisenda i Model Econòmic: Vicent Soler i Marco.